Klokken 12.15 mandag anholdt og sigtede Nordjyllands Politi endnu en formodet gerningsmand for voldtægt mod en 25-årig kvinde i Hjørring natten til søndag. Politikommissær Peter Skovbak oplyser, at den sigtede er en 27-årig mand, der blev anholdt i lokalområdet. Søndag blev to andre mænd på 21 og 27 år varetægtsfængslet i fire uger efter et grundlovsforhør for lukkede døre. Alle tre er sigtet for voldtægt en en 25-årig kvinde i Hjørring natten til søndag. Både forurettede og de formodede gerningsmænd er fra Eritrea. Peter Skovbak oplyser, at der er relationer, men vil ikke kommentere sagen yderligere. Den 27-årige fremstilles i grundlovsforhør for lukkede døre tirsdag klokken 11.

Opsummering:
Nordjyllands Politi har anholdt endnu en mand og sigtet ham for voldtægt af 25-årig kvinde natten til søndag.